**Dabas resursu nodokļa piemērošana vienreiz lietojamiem galda traukiem un piederumiem no 2019.gada 1.jūlija**

Atbrīvojuma atcelšana

No 2019. gada 1. jūlija nepiemēros atbrīvojumu no dabas resursu nodokļa (turpmāk – DRN) samaksas vienreiz lietojamiem galda traukiem un piederumiem, kas izgatavoti no visu veidu plastmasas, tai skaitā bioplastmasas, un to kompozītmateriāliem.

* Grozījumi Dabas resursu nodokļa likumā, kas stājas spēkā 2019. gada 13. aprīlī.

Neattiecas uz

Dabas resursu nodokļa maksātājiem, kas sabiedriskajā ēdināšanā un mazumtirdzniecībā pirmie Latvijas Republikas teritorijā realizē vienreiz lietojamus šķīvjus un tases, kad tie pilda iepakojuma funkcijas

* MK noteikumu Nr. 983 3. pielikuma “Iepakojuma definīcijas kritēriju piemērošanas piemēri” 2. punkts.

DRN likmes

DRN likmes ir noteiktas Dabas resursu nodokļa likuma 7. pielikumā.

Uzskaite, reģenerācijas vai pārstrādes procentuālais apjoms

Iepakojumam un vienreiz lietojamiem galda traukiem un piederumiem no kompozītmateriāliem (laminātiem) uzskaite, reģenerācijas vai pārstrādes procentuālais apjoms (īpatsvaru) jānosaka pēc tā materiāla, kas svara ziņā ir pārākumā un pēc tā ir jāpiemēro nodokļa likme

* Ministru kabineta 19.06.2007. noteikumu Nr.404 “Kārtība, kādā aprēķina un maksā dabas resursu nodokli, izsniedz dabas resursu lietošanas atļauju un auditē apsaimniekošanas sistēmas”  69.punkts.

Pārstrādes un reģenerācijas normu izpilde

Pārstrādes un reģenerācijas normu izpilde ir saistoša nodokļu maksātajiem:

1) kuru izlietotā iepakojuma apjoms kalendāra gadā ir lielāks par 300 kilogramiem un

2) kuri Latvijas Republikas teritorijā sabiedriskajā ēdināšanā pirmie realizē vienreiz lietojamos galda traukus (šķīvjus un tases), kas izgatavoti no plastmasas (polimēriem) un kompozītmateriāliem (laminātiem).

* Ministru kabineta 2010. gada 19. oktobra noteikumu Nr. 983 “Noteikumi par izlietotā iepakojuma reģenerācijas procentuālo apjomu, reģistrēšanas un ziņojumu sniegšanas kārtību un iepakojuma definīcijas kritēriju piemērošanas piemēriem” (turpmāk – MK noteikumi Nr. 983) 4. punkts.